Ellos ble grunnlagt i 1947 av Olle Blomqvis og Lars Gustavsson. Grunnleggerne ønsket å kalle bedriften for LO's på bakgrunn av sine navn. Men navnet ble ikke godkjent. De valgte da å skrive om navnet til Ellos. De første varene som ble solgt var håndkle i jutevev. I 1953 kom den første postordrekatalogen. Ellos ble i 1960-årene Nordens største postordreselskap og etablerte seg senere i Norge i 1983. Senere utvidet Ellos seg til Finland (1987), Danmark (1995) og Estland (1996).